Agaasimaha guud ee wasaaradda Duulista iyo Hawada Somaliland Cumar Cabdilaahi Aadan oo madashaasi hadal ka jeediyey ayaa waxa uu yidhi “Shirkadda Air Djibouti muddo sagaal bilood ah ayey ka shaqaynaysa Somaliland oo ka duulaysay madaaradeena waana diyaarad adeeg wanaagsan siisay dadka imanaya dalka iyo kuwa ka dhoofaya, iyada oo ku caan baxday inay noqoto diyaarad aan habsaan lahayn oo dulimaadyadeeda afarta cisho ee ay todobaadkii ka timaadana si joogto ah uga soo degta garoonka diyaaradaha caalamiga ah ee Cigaal, waanan u mahacelinayaa”.
